钦定古今图书集成/明伦汇编/氏族典/第146卷 > 孙法宗
## 钦定古今图书集成/明伦汇编/氏族典/第146卷 > 孙法宗

按《宋书孙法宗传》，“法宗，吴兴人也。父遇乱被害，尸骸
不收，母兄并饿死。法宗年小流迸，至年十六方得还。
单身勤苦，霜行草宿，营办棺椁，造立冢墓，葬送母兄，
俭而有礼。以父丧不测，于部境之内寻求枯骨，刺血
以灌之，如此者十馀年不获，乃缞绖，终身不娶，馈遗
无所受。世祖初，扬州辟为文学从事，不就。”